Atikamekw arimwewin

Manawan/Wemotaci 
Atikamekw icinikatew Atikamekw iriniwok ka arimwetcik. Enkweriw nictam kaki kackitatcik e arimwetcik nac anotc kiapatc apatan anihe arimwewin. Takon kotak anotc arimwewin ka apatak aci. Enko ohwe emtikocimwin kirika ekarecamwewin ka icinikateki. Mekwata anotc nicto tatino atikamekw oteno. Manawan, Wemotaci, Opitciwan. Enko ohowe korowe cawonok ka actek  Manawan, acitc Wemotaci, Enko tca korowe ohowe kiwetinok ka actek Opitciwan.

 Itewina 
Enko weki ka wapisitcik kaki kaskinahamakotc kitci masinahikeikw otarimwewiniwaw. Aric kirano, tepirak mitato acitc niaran tatino ka apitcitaiekw itasinahikewina. Wirwow tca ka apitcitatcik awacamec tatiniw. Enko tca anihi ka apatcitatc atikamekw nehirowisiw kitci ki masinahiketc: P, T, K, S, C, Tc, M, N, R, H, W, A, E, I, O. Newono tca tepirak itasinahikana ka papiwetakok: A, E, I, O. Ketca emtikocimowinik, nikotwaso tatiniw. Takono tca anihi itasinahinaka ka sokitakok e icinikatek: P, T, K, S, C, Tc minawa ka mowetcitakoki icinikatewa: M, N, R, H, W.

 E atikamekw arimwaniwok 
 Kwei Bonjour
 Tan e ici pimatisiin? Comment ça va?
 Ki miro pimatisin ia? Ça va bien?
 Tan e totaman? Qu’est-ce que tu fais?
 Ni miro pimatisin Je vais bien
 Tan e icinikasowin? Comment t’appelles-tu?
 Awin ni kir? Qui es-tu?
 Tan nte e otciin? D’où viens-tu?
 Tan e tato piponesin? Quel âge as-tu?

Enko nehi atita arimowewina e emitikocicteki kirika.

 E itatisokemakak 
E ici kiskeritakok apitc ka iti nehirowictakaniwok. Aci esko micta weckatc ka kackitatcik kikice kimocominook e masinahiketcik. Mocak ki pa wawitamatokw ite pe pa aicatcik. Ki kicawatcitawok tan e ici tipatcimoctatotcik acitc e ki masinahamatotcik wikwasik. Ki wasikahikewok, ki kiskasinahikewok. Nac tca nictam ka iti taciketcik makatekorewok ki iti ocitawok aimihe masinahikaniw wirawaw e ki orisinahakik tan kotc e ici nisitotakik e nehirowimonaniwonik. Ekota tca kirika wetciparik anotc pitoc ka ki aitactatcik kimocominook acitc kokominook e masinahiketcik. E ki mamowipatakik makatewokorewok anicinapewimowiniw acitc pekwakamimowiniw acitc mistasini iriniwok ka ici airimwetcik.  

Anotc enkweriw kiapatc mekwatc ka masinahikewaketcik. Nac tca ka iti arimotcikatek kitci natowi aitotcikatek awocamec kitci nokotakaniwok, kitci kiskeritakok nehirowimowin. Ekota tca ka oreritcikatekipan kitci iti kiskinohamakaniwok nehirowimowin kiskinohamatokamikok.  

Apitc tca ka oreritcikatek kitci takok Wasikahikan I.L.A 1986, aniki tca e nictitcik, Manawanik, Opitciwonok acitc wemotacik, Lucien Ottawa, Cécile Mattawa acitc Marthe Coocoo, enko aniki ka apitcik neta Wasikahikan I.L.A. Ekoni tca kiapatc e icinakok, e itacterik tca ke ititosketcik; kitci kispiwatcikatek, kitci matcitakaniwok, kitci ocitakaniwoki masinahikana kitci nehirowicteki acitc kitci mikawasitatakik mictahi e kitciweritakok kinehirowimowinino. Enko ni nihe ke otci mackawisiwakewok acitc enko ni nihe ke otci tapwewakeiikw kinehirowisininak.  

Actew tca kaskina kitci kiskeritakik tan e icinakok misiwe e kanawapitcikatek kitarimwewinino acitc kitci wawitamatonaniwok tan tca ke iti aitotcikatek kinehirowimowinino. Ekota neta kirawe ke otci kiskeritcikatek acitc awocamec kitci manatcitakaniwok. Anotc meka aci nama tapwe wi kispiwatcikatew nehirowimowin. Kecpin aka awik wi kiskinohamasote ekoni aci ke nipomikak tipirowe kinehirowimowinino. 

Tipanictawin:E matcectakaniwok
Tipanictawin:Atikamekw